Carl Emil Krefting

Carl Emil Krefting (født 3. mars 1833 i Fredrikstad, død 13. oktober 1914) var en norsk jernbaneingeniør. Han var trafikkdirektør i Norges Statsbaner fra 1899 til 1906.

Han var sønn av generalmajor Jacob Krefting, og valgte som faren en militær løpebane. Han ble sekondløitnant i artilleriet i 1853, og arbeidet deretter som seksjonssjef ved anlegget av Kongsvingerbanen, under Carl Abraham Pihls ledelse. Krefting gikk etterhvert over i det sivile, og i 1883 ble han overbestyrer (senere driftsbestyrer) for Jernbanevesenet i Drammen.

Krefting overtok som trafikkdirektør i NSB etter Jess Julius Engelstad i 1899. Han gikk av på grunn av svekket helse i 1906.

Han var ridder av St. Olavs Orden, kommandør av den svenske Vasaordenen og ridder av den prøyssiske Kroneordenen.

Referanser 

Norske ingeniører
Riddere av St. Olavs Orden
Vasaordenen
Kroneordenen (Preussen)
Personer fra Fredrikstad kommune